Úradný vestník L 231 , 15/08/1981 S. 0041 - 0042

Fínske špeciálne vydanie: Kapitola 13 Zväzok 11 S. 0152

Španielske špeciálne vydanie: Kapitola 13 Zväzok 11 S. 0218

Švédske špeciálne vydanie: Kapitola 13 Zväzok 11 S. 0152

Portugalské špeciálne vydanie Kapitola 13 Zväzok 11 S. 0218



Smernica Komisie z 29. júla 1981, ktorou sa prispôsobuje technickému pokroku smernica Rady 77/649/EHS o aproximácii právnych predpisov členských štátov týkajúcich sa výhľadu vodičov motorových vozidiel (81/643/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 80/1267/EHS [2], najmä na jej článok 11, so zreteľom na smernicu Rady 77/649/EHS z 27. septembra 1977 o aproximácii právnych predpisov členských štátov týkajúcich sa výhľadu vodičov motorových vozidiel [3], najmä na jej článok 5, keďže na základe získaných skúseností sa konštatovalo, že súčasné znenie bodu 5.1.3 prílohy I k smernici 77/649/EHS, týkajúce sa výhľadu vodiča vozidiel kategórie M1, ako je definovaná v prílohe I k smernici 70/156/EHS, obmedzuje konštrukciu vozidiel; keďže z toho vyplýva odopretie udelenia typového schválenia vozidlám s takým zakrývaním, ktoré nijako neobmedzovalo výhľad vodiča; keďže, opatrenia tejto smernice sú v súlade so stanoviskom Výboru pre prispôsobenie smerníc technickému pokroku, určených na odstránenie technických prekážok obchodu v sektore motorových vozidiel, PRIJALA TÚTO SMERNICU: Článok 1 Bod 5.1.3 prílohy I smernice č. 77/649/EHS sa týmto nahrádza takto: "5.1.3. Nesmie dochádzať k žiadnym zakrývaniam, okrem takých, ktoré sú vytvárané stĺpikmi A, pevnými alebo pohyblivými deliacimi priečkami vetracích okienok, vonkajšími anténami, spätnými zrkadlami a stieračmi predných okien v ploche priameho výhľadu vodiča dopredu v rozsahu 180° pod horizontálnou rovinou prechádzajúcou bodom V1 a nad tromi rovinami prechádzajúcimi bodom V2, z ktorej jedna je kolmá k rovine X - Z a naklonená dopredu 4° pod horizontálou a ostatné dve kolmé k rovine Y – Z a sklonené 4° pod horizontálu (pozri prílohu IV obrázok 3). Nasledovné predmety sa nepokladajú za zakrývanie plochy výhľadu: - zapustené alebo plošné vodiče "rádiových antén" , ktoré majú nasledovné maximálne šírky: —zapustené vodiče: | 0,5 mm, | —plošné vodiče: | 1,0 mm. | Tieto vodiče "rádiových antén" nesmú prechádzať plochou A, uvedenou v smernici 78/318/EHS týkajúcej sa systémov stierania a ostrekovania predných okien motorových vozidiel [4]. Plochou A však môžu prechádzať dva vodiče "rádiových antén", ak ich šírka nepresahuje 0,3 mm, táto hodnota sa zvyšuje na 0,5 mm, pokiaľ plochou A prechádza jediný vodič. - vodiče pre "odmrazovanie/odhmlievanie" , ktoré sú normálne vedené v kľukatom alebo sínusovom tvare a majú nasledovné rozmery: —zdanlivá maximálna šírka: | 0,030 mm, | —minimálna vzdialenosť medzi vodičmi (rozostup): | 2,0 mm." | Článok 2 Členské štáty uvedú do účinnosti ustanovenia na dosiahnutie súladu s touto smernicou najneskôr do 31. decembra 1982. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 29. júla 1981 Za Komisiu Karl-Heinz narjes člen Komisie [1] Ú. v. ES L 42, 23.2.1970, s. 1. [2] Ú. v. ES L 375, 31.12.1980, s. 34. [3] Ú. v. ES L 267, 19.10.1977, s. 1. [4] Ú. v. ES L 81, 28.3.1978, s. 49. --------------------------------------------------